Jan Fredrik Andresen

Jan Fredrik Andresen (født 1960) er en norsk lege som var direktør for Statens helsetilsyn fra 2012 til 2023. 

Han avla medisinsk embetseksamen fra Universitetet i Oslo i 1989 og ble spesialist i psykiatri i 2006. 

Han var ansatt i Statens helsetilsyn fra 1992 til 2001, fra 1998 som avdelingsdirektør. Inntil 2012 var Andresen avdelingssjef og leder for Voksenpsykiatrisk avdeling Vinderen ved Diakonhjemmet Sykehus.Om avdelingen. Diakonhjemmet Sykehus' hjemmeside. Ikke lenger tilgjengelig på internett.

Jan Fredrik Andresen ble 28. september 2012 utnevnt til direktør i Statens helsetilsyn for en periode på seks år, og tiltrådte i november samme år.Ny direktør for Statens helsetilsyn. Helse- og omsorgsdepartementets hjemmeside, 28. september 2012. Besøkt 13. november 2018. I november 2018 ble han utnevnt for en ny seksårsperiode, men gikk av i mai 2023 for å lede endringer i helseforvaltningen som spesialrådgiver i Helse- og omsorgsdepartementet.

 Referanser 

Eksterne lenker
 Oppgåvene - Statens helsetilsyn. Statens helsetilsyns hjemmeside. Besøkt 30.5.2023

Kategori:Norske leger
Kategori:Norske embets- og tjenestemenn